google/wiki40b huggingface dataset:
Den sommeren jeg fylte 15

Handling

1950-tallet: Sommerferien på landet til Onkelen blir femtenårige Peters første møte med voksenverdenen. Han treffer igjen gamle venner, men blir også kjent med Cathrine som setter fantasien hans i sving og lar ham prøve seg på de første erotiske tilnærmelser. Samtidig med dette innleder han et forhold til den jevnaldrende Gerd. Petter får også innsikt i sin onkels mørke hemmelighet samt bygdesladderen. I løpet av disse ukene går han igjennom den vanskelige alderen når en gutt, som ennå ikke har blitt mann, slutter å være et barn.
Filmen tar for seg tema som pubertet, en gryende seksualitet og overgangen til voksenverden.

Om filmen

Filmen fikk ros fra både Aftenpostens og Arbeiderbladets anmeldere. Aftenpostens Knut Bjørnskau skrev følgende da den kom ut: «Filmen er blitt renslig, men samtidig oppriktig, at den går inn i pubertetens flokete verden uten å stille den ut til spott og spe. Valget av unge skuespillere virker meget klokt, både Steffen Rothchild og Arne Landl og Carina Rude som hans to jevnaldrende drabanter virker som de har forstått rollens alvor». Arbeiderbladets Bjørn Granum var også begeistret og skrev blant annet: «I "Den sommeren jeg fyller 15" har regissøren igjen fått stoff han trives med og føler for, og resultatet er blitt helt fint – en munter-vemodig film som bare stundom skjemmes litt av kurant idyllisering». Braaten, Lars Thomas (1995). Filmen i Norge. Norge. s. 311. ISBN 82-417-0195-0.
Xylotrupes solidipes

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.
Fenomenet i Hessdalen

Bakgrunn

Den første observasjonen av fenomenet som ble kjent for allmennheten fant sted en sen desemberkveld i 1981. Da skal ekteparet Åge og Ruth Marry Moe ha sett noe de selv beskrev som «en brennende ildkule» på kveldshimmelen i Hessdalen. Observasjonen ble gjort fra ekteparets kjøkkenvindu. I begynnelsen ble historien deres ikke tatt seriøst, men etter hvert fortalte flere i dalen at de hadde sett lysfenomenet, og folk begynte å snakke om UFO-observasjoner. Dette vakte oppsikt over hele Norge, og Hessdalen ble etter hvert kjent også i utlandet. Også andre steder i verden har liknende lysfenomen blitt observert, og de har blant annet blitt kalt «ghost light»  (spøkelseslys) og «earthlight» (jordlys). For å finne årsaken til disse fenomenene ble det i 1983 etablert en forskergruppe kalt Project Hessdalen. Høgskolen i Østfold satte opp en automatisk målestasjon i dalen i 1998, og i 2004 ble det montert et kamera samt en antenne for ultralave frekvenser.
I 2016 bevilget Olav Thon Stiftelsen 1,5 millioner kroner over 3 år til Høgskolen i Østfold, nærmere bestemt til et studentaktivt forskningsprosjekt i Hessdalen.
Høgskolen i Østfold har også et studieprogram på 10 studiepoeng som går ut på feltforskning i Hessdalen.

Hypoteser

I 2007 ble det rapportert at noe av gåten kunne være løst. Ved hjelp av optiske spektralanalyser og elektromagnetiske målinger kunne man fastslå at det dreier seg om en brennende virvel av gass eller plasma, muligens med en fast kjerne. Det skal dreie seg om forbrenningsprosesser i lufta, hvor hoveddelene består av oksygen og nitrogen, og også natrium og scandium. Til tross for at deler av gåten på en måte er løst, vet forskere ennå ikke hva som lyser opp eller hvor lyset får «drivstoffet» sitt fra.
A Lot Like Love

Handling

Emily og Oliver treffer hverandre på et fly, men innser at de ikke i det hele tatt passer for hverandre. Tross det treffer de hverandre regelmessig under de etterfølgende sju årene, blir venner, bruker tiden på yrkeskarrieren og det ene mislykkede forholdet etter det andre. Men at det skulle bli de to er vel allikevel ikke mulig?
Jurassic Park (bok)

Mottakelse

Boken ble en bestselger og er Michael Crichtons mest kjente bok, og den fikk gode anmeldelser fra kritikere. Bokens popularitet økte betraktelig etter at filmen ble utgitt i 1993. Filmen ble en stor suksess og tjente inn over en milliard dollar verden over.
Jacks Or Better

Jacks Or Better er en norsk musikkgruppe som ble startet av Mats Raknerud, Vegard Rognerud, Kristoffer Krokeide, Jan Ivar Pettersen og Hans Kristian Kristoffersen våren 2005. Allerede vinteren 2006 fikk bandet napp hos plateselskapet Superdrive i Oslo. Thore Engen og Freddy Lindquist produserte debutalbumet «Calling».
Uenigheter mellom Superdrive og bandet førte til at bandet brøt med selskapet høsten 2007 og Jacks Or Better jobber nå på egen hånd.
1971–1996

Sporliste

Alle sanger er skrevet av Ove Thue, unntatt hvor annet står.
Taurus Raging Bull

Bruk

I de større kaliberne brukes revolveren mye til jakt, bl.a på dyr opptil bison og afrikansk elefants størrelse.

Design

Revolveren har portet løp (unntatt 22H, 30C og Ultralite), og en rød gummistripe i bakkant av skjeftet for å redusere rekyl (unntatt 22H og 30C som har gul). Alle har fast forsikte og justerbart baksikte.
Republikken Slovakia

Schutzstaffels planer for Slovakia

Den formelle politikken til Nazi-Tyskland fremmet er selvstendig Slovakia avhengig av Tyskland og var imot en annektering av det det slovakiske territoriet. Heinrich Himmler og Schutzstaffel (SS) vurderte å gjennomføre ambisiøse befolkningstiltak angående den tyske minoriteten i Slovakia, som var på ca 130 000. I 1940 gjennomførte lederen for RuSHA, Günther Pancke, en undersøkelsesreise til Slovakia hvor tyske minoriteter var tilstedeværende. Han rapporterte at den tyske minoriteten var i fare for å forsvinne. Pancke mente at tiltak måte gjennomføres for å fusjonere den rasemessige verdifulle delen av slovakene sammen med den tyske minoriteten og fjerne sigøynerne og jødene. Han mente at dette kunne være mulig hvis den ungarske minoriteten ble ekskludert og 100 000 etniske tyske nybyggere flyttet til landet.

Slutten på Den slovakiske republikk

Etter det anti-nasjonalsosialistiske opprøret i august 1944, okkupert tyskerne landet fra september 1944. Landet mistet dermed en stor grad av selvstendigheten. Den røde armé nærmet seg den slovakiske grensen i september 1944 og tyskerne ble gradvis presset ut av landet. Områdene som ble frigjort ble de facto en del Tsjekkoslovakia igjen. 
Den første slovakiske republikk sluttet de facto å eksistere den 4. april 1945 da Sovjetunionen inntok Bratislava. De jure sluttet republikken å eksistere etter at den slovakiske eksilregjeringen kapitulerte til den amerikanske generalen Walton Walker den 8. mai 1945 ved Kremsmünster i Østerrike.
Nordkappbanken

Nordkappbanken er en grunne og fiskebanke som ligger i Barentshavet, nord for Nordkapp. I forhold til andre fiskeområder ligger Nordkappbanken nordøst for Hjelmsøybanken og nordvest for Nordbanken.
Scarlett Pomers

Biografi

Pomers ble født i Riverside i California. Da hun var tre år kom en agent bort til hennes mor og foreslo at Scarlett burde begynne i skuespillerbransjen. Scarlett begynte med små jobber helt til de fant en agent både hun og moren likte. Siden den gang har hun vært gjesteskuespiller i flere populære TV-serier, opptrådt i flere kinofilmer, og har nå en av hovedrollene i den kritikerroste komiserien Reba, der hun spiller datteren til Reba McEntire.

Karriere

Pomers hadde sin skuespillerdebut i en alder av tre, i Michael Jacksons musikkvideo «Heal the World» fra 1992. Senere begynte hun å spille i reklamefilmer, og har til dags dato vært med i over 35. Hun har også vært med i flere TV-serier, inkludert Judging Amy, That's Life, og Touched by an Angel. Pomers var fem år gammel da hun hadde sin debut på kinolerretet, i filmen The Baby-Sitters Club. Hun opptrådte også i Slappy and the Stinkers, Happy, Texas og Erin Brockovich, samt et par TV-filmer.
Pomers første store rolle var som «Naomi Wildman» i science fiction-serien Star Trek: Voyager. Hun opptrådte i 17 episoder over tre år, og vant en Young Artist Award for beste opptreden i en dramaserie av en ung skuespillerinne i en birolle. Siden ble hun med i rollebesetningen til TV-serien Reba, den hun spilte «Kyra Hart», den yngste datteren til «Reba» og «Brock Hart» (spilt av Reba McEntire og Christopher Rich).
Som sangerinne grunnla Pomers bandet Scarlett, som har spilt på flere klubber i USA.
Tvillingloven

Tvillingloven finner vi i mange europeiske eventyr. «Tvillingene» er ofte helten eller hovedpersonens motstandere. De er ikke nødvendigvis tvillinger, men de har lik personlighet og oppfører seg likt. De begår også ofte feil slik at de ikke klarer «oppdraget» som eventyret handler om. Som for eksempel i norske eventyr er Per og Pål egoistiske og selvgode, men feiler og vinner ikke. Askeladden er motsatt av de to og vinner alltid til slutt, både skatten, prinsessa og halve kongeriket derpå.
Vektløfting under de britiske samveldeleker 1970

Vektløfting under de britiske samveldeleker  1970. Vektløfting var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970. Det var de niende lekene i det som kom til å bli Samveldelekene (Commonwealth Games) fra 1978. I lekene i 1970 ble det konkurrert i sju vektklasser i vektløfting, kun for menn. England ble beste nasjon med fire gullmedaljer foran Australia som også vant fire gull.
Svømming under EM i svømmesport 2014 – 200 meter fri menn

Øvelsen Mennenes 200 meter fri under Europeisk langbanemesterskap i svømming 2014 ble avholdt 19.–20. august.

Semifinaler

Semifinalene ble avholdt i kl. 19.15.
Godsmack

Historie

I februar 1995 ville Sully Erna starte et nytt band som han ledet, etter at han har spilt trommer i 23 år. Han dannet Godsmack. Første CD-en de gav ut het All Wound Up og kom i 1997. De som var med da var Sully Erna, Robbie Merrill og Tony Rambola. 
De begynte å spille live og Joe Draco var med på trommer. Da fikk de rykte på seg om at de var et bra liveband og CD’n begynte å selge. De ble nummer 1 på lista til WAAF, en radiostasjon i Boston. Og når den neste singlen kom ut gikk den også til topps. 
Albumet All Wound Up ble spilt inn på nytt, og bare 6 uker etterpå kom de ut med albumet 'Godsmack' i 1998. Godsmack ble mer og mer populære og de reiste på turnè, og tallet på fans og solgte CD-er vokste. 
I 2000 gav Godsmack ut albumet Awake. Det var utsolgt på alle konserter.
I 2002 ble Sully Erna spurt om han kunne lage en sang til filmen The Scorpion King. 
Sangen Godsmack skrev heter «I Stand Alone», og  kom på 1.-plass av single på Rock Radio og den mest spilte sangen i 2002 i 14 uker på rad.
Etter å ha vært på turnè i fire år bestemte de seg for å ta en pause. I pausen tok Shannon Larkin, en venn av Sully Erna over for Tommy Stewart.
Godsmack reiste til Miami, der de skrev albumet Faceless, som kom ut i april 2003. 
Faceless ble nr. 1 mest solgte album den uka. Mars 2004 gav Godsmack ut albumet The Other Side med sanger som de har hatt før, men nå akustiske.
I 2006 ga Godsmack ut IV.
Godsmacks siste album kom i 2018 og heter When Legends Rise.
Fylkesvei 7528

Fylkesvei 7528 går mellom Hamsund og Buvåg i Hamarøy kommune. Veien er 7,1 km lang.
Frem til 2019 hadde veien betegnelsen fylkesvei 664.
Rusanovhuset

Rusanovhuset var navnet på et gruveindustrianlegg på østsiden av Colesbukta opp mot Rusanovodden litt nord for tettstedet Coles Bay. Det ble oppført 1913 av ingeniør Rudolf L Samoilovitsj for Handelshuset Grumant - A. G. Agafeloff & Co, med bolighus og lager for gruveskjerpformål. Stedet ligger i Nordenskiöld Land på vestre Spitsbergen, Svalbard.
Txillardegi

Politisk aktivitet

Txillardegi var opprinnelig medlem av Det baskiske nasjonalistparti (EAJ-PNV) der han arbeidet med å promotere baskisk språk som grunnlaget for baskisk identitet. Etter å ha blitt desillusjonert med PNV var han med på å stifte ETA i 1959.
I 1961 ble han tvunget i eksil og dro først til Paris, deretter Brussel. Han vendte hjem i 1967.
I 1976 dannet han det politiske partiet Euskal Sozialista Biltzarrea (ESB) sammen med Iñaki Aldekoa. Han deltok også i stiftelsen av Herri Batasuna i 1977 og ble valgt til senator i det første påfølgende valget. Senere tok han avstand fra væpnet kamp og var en periode aktiv i partiet Aralar. I 2008 stilte han på nytt til valg som senator for partiet Eusko Abertzale Ekintza (EAE-ANV). Han forble en venstreradikal, baskisk nasjonalist fram til sin død.
Txillardegi var en profilert essayist og skrev jevnlig i den baskiske dagsavisen Berria.
Anker STI

Anker STI (juridisk navn: Stiftelsen Anker Studentbolig og Hotel) er en boligstiftelse i Oslo. Stiftelsen holder til i Storgata 55 på Ankerløkka og det tidligere Ankertorget (derav navnet). Konsernsjef for stiftelsen er Stein Mathiesen.
Stiftelsen har som formål å tilby boliger til studenter og lærlinger i Oslo. Stiftelsen ble opprettet i 1975, og første prosjekt var Yrkesskolenes hybelhus fra 1976 et kompleks på 12 bygninger på opp til 14 etasjer, på samme sted som stiftelsen og studentboligene fremdeles holder til. Stiftelsen har i dag ca 1700 studentboliger.
I tillegg til studentboligene har stiftelsen også Anker Hotel, Anker Hostel, og Anker Næring. Disse forretningsområdenes overskudd subsidierer studentboligene.
Mark Noble

Karriere

Noble begynte å spille for West Ham United som skolegutt, og han ble den yngste personen noen gang til å debutere på reservelaget. Han er et stort talent og har allerede laget viktige mål i Premier League. 30. januar 2008 skåret han det viktige straffemålet på overtid som gjorde at West Ham slo Liverpool FC i Premier League. 
Noble blir ofte sammenlignet med Paul Scholes og er ventet å ha en lang landslagskarriere foran seg.
Etter 2011/12 sesongen ble Noble kåret til Hammer Of The Year (årets West Ham spiller), og ble kåret til årets spiller av Scandinavian Hammers.
Backaryd

Backaryd er et tettsted i Ronneby kommune i Blekinge län i Sverige. I 2010 hadde tettstedet 365 innbyggere. Backaryd ligger cirka 17 kilometer nord for Ronneby.
Sinoberbille

Utseende

Sinoberbille er 11-15 mm lang avlang, flat med jevnbrede dekkvinger. Den er skarpt rød på farge, med svarte bein og følehorn (antenner).
Hodet er stort og bredt, omtrent så bredt som brystskjoldet. Det er utvidet bakover og har vanligvis markerte, lange tinninger bak de små, runde noe utstående fasettøynene. Bak tinningene er hodet innsnevret til en markert «hals». Overkjevene (mandiblene) er nokså store og fremoverrettede. Antennene er omtrent halvparten så lang som kroppen, 11-leddete, perlekjedeformede og ganske kraftige. 
Brystskjoldet (pronotum) er forholdsvis firkantet sett ovenfra. Bakkroppen er tydelig skilt fra framkroppen med en innskjæring. Dekkvingene er avlange og parallellsidige. 
Beina er mørke, middels lange, lårene noe fortykkede, resten av beina slanke. Fram- og mellomføttene er fem-leddete, bakføttene fire-leddete hos hannene og fem-leddete hos hunnene. 
Larvene er rødorange, flattrykte og ganske harde.

Levevis

Sinoberbille lever en stort sett skjult tilværelse under bark på nylig døde trær, og kommer sjelden fram i dagslys. I Norge lever den i isolerte bestander. Den foretrekker grove ospetrær, men kan finnes på eik og noen andre treslag. Den lever mellom barken og treet, ennå mens barken sitter godt.
Larvestadiet tar i Norge tar minst to år, forpuppningen skjer under barken i et lite kammer. Den voksne billen klekker seint på sommeren og overvintrer under bark eller lignenede.

Utbredelse

Den finnes i Nord- og Mellom-Europa østover til Øst-Sibir.

Truet dyreart

Denne arten er regnet som truet over hele Europa og er fredet i EU, også i Norge. Den er trolig meget sjelden i Norge, men har blitt funnet på noen få steder på Sør-Østlandet. De lokale bestandene er ganske små og veldig utsatte for eventuelle naturinngrep. Den er på den norske rødlisten og har rødlistekategorien VU, sårbar.
Coptocercus

Utseende

Middelsstore, avlange, langbeinte, rødbrunlige trebukker. Antennene er vanligvis litt lengre enn kroppen. Pronotum er nesten sylindrisk, gjerne med en knøl eller en kort tann midt på hver sidekant. Dekkvingene er parallellsidige. På beina er lårene klubbeformede.

Utbredelse

De aller fleste artene lever i Australia og Ny-Guinea, men slekten forekommer vest til Filippinene og Java.
Marina Bay Sands

Marina Bay Sands (tradisjonell kinesisk: 濱海灣金沙; forenkla kinesisk: 滨海湾金沙) er et bygningskompleks i Marina Bay i Singapore. Den mest markante bygninga består av tre 206,90 meter høye tårn og en plattform som ligger oppå tårna. Komplekset sto ferdig i 2010 og inneholder blant annet et hotell med til sammen 2 561 rom, et kasino, et konferanse- og utstillingssenter på 120 000 m², et kjøpesenter på 74 000 m², et museum, to store kinoer, sju restauranter og en skøytebane. På toppen av plattformen er det en park og et 150 meter langt svømmebasseng. Fra Marina Bay Sands er det ei gangbru over til parkområdet Gardens by the Bay.
Komplekset er utvikla og eies av selskapet Las Vegas Sands, og hadde en prislapp på rundt åtte milliarder amerikanske dollar.
Glurns

Geografi

Glurns ligger nær flere viktige alpepass: Reschenpasset til Nord-Tirol, Ofenpasset til sveitsiske Engadin og Stilfspasset.
Glurns grenser til følgende kommuner: Mals, Prad am Stilfser Joch, Schluderns og Taufers im Münstertal.

Historie

Glurns var et knutepunkt allerede i romertiden: den viktige romerveien Via Claudia Augusta gikk gjennom byen, samt en handelsvei til Sveits.
Stedet Glurns omtales første gang i et dokument i 1163, betegnes som borg i 1294, og som by i 1304.
På grunn av den gunstige beliggenheten ble byen raskt velstående gjennom veiskatt og handel. Den viktigste handelsvaren var salt, men også sydfrukter fra Italia, krydder, vin og jern- og metallvarer ga inntekter.
I 1499 ble byen rasert av tropper fra fristaten Drei Bünde. Bymurene som ble bygd opp etter denne ødeleggelsen står fremdeles.
Mot slutten av 1500-tallet endret handelsrutene seg og byen inntekter tørket etterhvert inn. Den militærteknologiske utviklingen på starten av 1600-tallet gjorde dessuten bymuren verdiløs som forsvarsverk, og byen ble et lett bytte for omstreifende soldater under trettiårskrigen.
Glurns brant og ble bygd opp igjen flere ganger, og ble stadig offer for flom i elven Etsch.
I mars 1799 plyndret og ødela franske tropper byen.
Nedgangen fortsatte på 1800-tallet, og i 1855 la en oversvømmelse byen øde.

Glurns i dag

Fra 1970-årene av har det skjedd en sanering og revitalisering av byen, og med sitt maleriske bybilde er den nå et interessant mål for kulturinteresserte. Men byen ligger litt i utkanten av moderne masseturisme, har lite overnattingssteder og får dermed stort sett dagsturister.
Brekkestranda Fjordhotel

Brekkestranda Fjordhotell er et hotell i Gulen kommune, ytterst i Sognefjorden. Det ble startet i 1970 av Ingeborg I. Brekke, og het opprinnelig Brekkestranda Fjordpensjonat. I 1975 kom sønnen Bjørn Brekke med i drifta, og ble eier fra 1996. I 2008 kjøpte Morten Nilsen hotellet.
Hotellet har en uvanlig arkitektur, nesten uten et eneste hjørne i rett vinkel, og vakte derfor oppsikt. Arkitekten bak  bygningene er Bjørn Simonnæs. De har torvtak, kledninga er av grove hunbord, og søylene er av avbarka rundtømmer.
Hotellet har blitt utvidet ved flere anledninger. Det har i dag 30 rom, med vegger av norsk furu. Det har en restaurant og en bar, og har også fått sin egen båthavn og en nihulls minigolfbane. I 2008 ble det planlagt å bygge 80 ferieboliger like ved.
Tanis

Ribla (Τάνις) er det greske navnet på oldtidens egyptiske Djanet (moderne navn صان الحجر Ṣān al-Ḥaǧar), en by i den nordøstlige Nildeltaet. Den er lokalisert på siden av Nildeltaet av Nilen som har for lenge siden avleiring seg opp.

Historie

Tanis ble grunnlagt på slutten av 20. egyptiske dynasti og ble den nordlige hovedstaden i Egypt i løpet av det påfølgende 21. dynasti. Den var hjembyen til Smendes, grunnleggeren av det 21. dynasti. I løpet av 22. dynasti ble Tanis den politisk hovedstaden i Egypt, skjønt det var tidvis rivaliserende dynastier lokalisert andre steder i Øvre Egypt. Byen var en viktig kommersiell og strategisk by inntil den ble truet med oversvømmelse fra innsjøen Manzala på 500-tallet e.Kr. da den til sist ble endelig forlatt. Flyktningene grunnla den nærliggende byen Tennis.

Ruiner

Det er ruiner fra et antall templer, inkludert hovedtempelet som var dedikert til Amun, og en meget viktig kongelig gravplass for den tredje mellomepoke i Egypt (som inneholdt den eneste kjente intakte kongelige faraogravene — graven til Tutankhamon har blitt bokført i antikken). Mange av steinene som ble brukt for å bygge de ulike templene i Tanis kom fra den gamle byen som ble opprettet av Ramses II, Qantir, oldtidens Pi-Ramses, noe som fikk mange tidligere egyptologer til tro at Tanis faktisk var Pi-Ramses. Imidlertid har gravene til tre faraoer fra 21. og 22. dynastier — Psusennes I, Amenemope og Shoshenq II, blitt bevart fra ødeleggelsene til gravplyndrere gjennom hele antikken. De ble oppdaget intakte i 1939 og 1940 av Pierre Montet og viste seg å inneholde en stor katalog av gull, edelstener, lasurstein og andre kostbare steiner, inkludert gravmaskene til de tre faraoene.
De fremste guddommene til Tanis var Amun, hans hustru Mut, og deres sønn Khonsu, noe som utgjorde triaden i Tanis. Denne var imidlertid identisk med triaden i Teben, noe som fikk mange forskere til å omtale Tanis som «den nordlige Teben».
I 2009 rapporterte den egyptiske kulturministeren at arkeologer hadde oppdaget stedet til en hellig innsjø i et tempel til gudinnen Mut ved det arkeologiske stedet San al-Hagar i oldtidens Tanis. Innsjøen, bygget ut av kalksteinblokker, hadde vært 15 meter lang og 12 meter bred. Den ble oppdaget 12 meter under bakken og i god stand. Dette var den andre hellige innsjøen funnet ved Tanis. Den første hadde blitt identifisert i 1928.

I populærkulturen

Filmen Jakten på den forsvunne skatten fra 1981, den første med Indiana Jones, hevdet at Tanis var stedet hvor Paktens ark fra Den hebraiske Bibelen var skjult i et hemmelig kammer. Tanis ble unøyaktig avbildet som å ha blitt ødelagt i en sandstorm og gravlagt fram til 1936 da den ble oppdaget av en tysk ekspedisjon utenfor Kairo. Faktisk var Tanis stedet for tallrike arkeologiske utgravninger som begynte på 1800-tallet som involverte William Flinders Petrie og Auguste Mariette. Tanis er også navnet på en sang fra den amerikanske musikkgruppa Lynam fra Birmingham i Alabama.
Ojmjakon

Etymologi

Ojmjakon er oppkalt etter elven med samme navn. Dette navnet kommer fra det evenske ordet kheium, som betyr «ufrosset vann» eller «vann som ikke fryser», det vil si et sted hvor fisk oppholder seg om vinteren. Dog, en annen kilde gir motsatt resultat, ordboken for tungusiske språk mener at det evenske ordet heyum (hэjум, kheium feilstavet) betyr «frossen innsjø».